Tyler, the Creator
Taileris Gregoris Okonma (Tyler Gregory Okonma, g. 1991 m. kovo 6 d.), geriau žinomas savo sceniniu slapyvardžiu Tyler, the Creator – amerikiečių reperis ir įrašų prodiuseris. Karjerą pradėjo kaip vienas iš kolektyvo „Odd Future“ įkūrėjų. Savo debiutinį dainų rinkinį „Bastard“ atlikėjas išleido 2009 m. gruodį., o debiutinį albumą „Goblin“ – 2011 m. gegužę. 2023 m. duomenimis, atliėkjas yra išleidęs šešis studijinius albumus, iš kurių naujausiasis, „Call Me If You Get Lost“, išleistas 2021 m. birželį. Tyler, the Creator kurė „Odd Future“ albumų viršelius bei kitų prekių dizainus, o 2011 m. įkūrė drabužių liniją „Golf Wang“. Taip pat nuo 2012 m. organizuoja muzikos festivalį „Camp Flog Gnaw Carnival“.